钦定古今图书集成/明伦汇编/氏族典/第279卷 > 王宠
## 钦定古今图书集成/明伦汇编/氏族典/第279卷 > 王宠

按《山西通志》：宠，蒲州人，为韩太守仆人。甲申正月，流
贼渡河，太守死，其恭人亦继缢死。宠视殓毕，谓妻杨
氏、妾薛氏曰：“吾侪虽人仆，明民也，岂臣妾贼乎？为今
计，惟有一死，恐迟不得为明朝鬼。”妻妾皆然之。遂于
中堂设几筵，列杯箸，悬三缳，制三木主，位置讫，备酒
肴酬劝。至半夜，视妻妾次第缢死，乃投缳死之。州人
咸称曰“义。”